[ca] L'estudi de la incertesa ha evolucionat com a objecte d'anàlisi per si sol en paral·lel a l'augment dels reptes associats a la predicció del comportament de sistemes complexos. En el camp de les ciències ambientals i del canvi climàtic s'han proposat diverses mesures i estratègies de gestió de la incertesa amb diferents propòsits. L'objectiu d'aquesta tesi és investigar els rols de la incertesa en relació amb les capacitats de resposta locals en situacions d'alta complexitat i canvi. Presento una comprensió de la incertesa relacional distingint entre tres actituds humanes principals: (i) esforços per minimitzar-la (ii) acceptar-la com inherent, i finalment, (iii) veure-la com una oportunitat de transformació. Cada una correspon a una capacitat diferent davant del canvi climàtic (fer front, adaptar, transformar) i es tracta des de tres marcs teòrics diferents (avaluació de riscos, qualitat del coneixement per a la governança, i adaptació afectiva a través del sentit del lloc). Per cada marc teòric he desenvolupat un marc analític pensat per abordar diferents naturaleses d'incerteses considerades rellevants en el cas d'estudi de la inundació del delta del Llobregat (Barcelona). Una pluralitat de mètodes associats a cada marc analític ha estat aplicat en aquesta recerca. Primer, tècniques de teledetecció per cartografiar una inundació a l'àrea d'estudi. Segon, tècniques d'avaluacions d'incertesa post-normal aplicades als plans locals d'adaptació. Tercer, l'anàlisi del discurs a través de metàfores sobre el sentit del lloc (i el seu potencial transformador) en processos de conflictes territorials. Els resultats identifiquen com diferents fonts d'incertesa actuen com a barrera social per a la capacitat de resposta local. Primer, els mapes disponibles d'exposició a la inundació no contemplen les incerteses associades a la complexitat del risc a escala local, per exemple, no integren la intersecció i simultaneïtat d'inundacions fluvials, pluvials i marines. Segon, les incerteses vinculades a la governança del coneixement que sustenten els processos de polítiques d'adaptació local infravaloren les avaluacions de vulnerabilitat en l'anàlisi del risc. Tercer, les incerteses que sorgeixen de les visions confrontades del lloc demostren que son difícilment tractables només des d'una comprensió tècnica i política. En conjunt, aquesta tesi contribueix a la literatura acadèmica sobre les barreres locals per a l'adaptació al canvi climàtic, mitjançant la integració d'idees de diverses aproximacions acadèmiques que aborden la incertesa de manera diferent.

[en] Uncertainty has evolved as a subject of analysis in parallel with the growing acknowledgment of challenges associated with predicting the behaviours of complex systems. In the field of environmental science and climate change research, various measures and management strategies for uncertainty have been proposed for distinct purposes. The aim of this thesis is to investigate the roles of uncertainty in relation to local response capacities in situations of high complexity and change. I endorse an understanding of uncertainty as a relational factor at the core of response-ability, distinguishing three main human response attitudes: (i) efforts to minimize it, (ii) accepting it as inherent, and finally, (iii) seeing it as a window of opportunity for transformation. Each one corresponds to a different depth of responsive change (coping, adaptive, transformative) and is addressed from three different theoretical backgrounds (risk assessment, knowledge-for-governance, affective adaptation, and sense of place). For each theoretical framework, I have developed an analytical approach designed to address different natures of uncertainties considered relevant to the case study of the Llobregat delta (Barcelona). To achieve this, a variety of methods is employed, which encompass remote sensing techniques for mapping deltaic floods during compound extreme rainfall-wave events. I also rely on post-normal uncertainty assessments to enhance knowledge quality in adaptation policy assessment. Finally, I explore metaphorical place-framing analysis and sense of place processes through dynamic discourse. The results identify different sources of uncertainty acting as a clear social barrier to local response-ability. First, uncertainties are located in the available flood-exposure data at the local level, for example, due to the low integration of multiple and interacting drivers of change, such as the intersection of fluvial, pluvial, and marine flooding. Second, uncertainties in the knowledge governance sustaining local adaptation policy processes undervalue place-based vulnerability assessments. Third, uncertainties emerge from territorial conflicting place-frames, which are difficult to address solely through political and cognitive understanding. Overall, this thesis contributes to the academic literature on local barriers to adaptation by integrating insights from various academic approaches that deal differently with uncertainty and are related to nested levels of change.